ድሕሪ 1998 ዓ/ም፡ ኣብ ኣስመራ ዝርከቡ ስድራይ ንምሕታትን ሓደ ሓደ ጉዳያት ስለዝነበሩኒ ንምውዳእን፤ ነዚ ተጠቒመ፡ ዓመታዊ ዕረፍቲ ሓቲተ ናብ ኣስመራ ከይደ። ከም ሓሳበይ እውን ኣብተን ዝነበራኒ መዓልታት ምስ ስድራቤተይ ተዘናጊዐ፡ እቲ ዝነበረኒ ጉዳይ እውን ፈፂመ። ካብ ኣሜሪካ ዝመፅአ ሓወይ እውን ነይሩ፡ ምስ ስድራይ ፅቡቕ ኣሕሊፍና። ደሓር ናብ ኢትዮጵያ ክምለስ ትኬት ምስቆረፅኩ፡ ኣብ ሞንጎ ኢትዮጵያን ኤርትራን፡ ምፅርራፍን ምውቕቓስን ደሓር ከኣ ኲናት ተጀሚሩ። ሃንደበት ኣብ ማእኸል ከተማ ኣስመራ፡ ኣባላት ፀጥታ 'ሓንሳብ ንደልየካ ኣለና' ኢሎም፡ ናብ ፖሊስ ወሲዶምኒ። መን ምዃኖም ኣይፈለጥኩን ነይረ፡ ደሓር እየ መንነቶም ፈሊጠ። ምንጪ ስእሊ, AMAN ALI መግለጺ ስእሊ, ጋዜጠኛ ነጋ ተገኝ ምስ በዓልቲ ቤቱ ወይዘሮ ትርሓስ የማነ፡ ድሕሪ 20 ዓመታት ኣብ ከተማ ኣዲስ ኣበባ እንትራኸብ እቶም ኣባላት ፀጥታ ንምንታይ እዮም ሒዞምካ?
